ได้รับความเดือดร้อนจากการเปิดเพลงเสียงดัง จากนอกหมู่บ้านร่มไทรการ์เด้นวิลล์ ซึ่งเป็นปัญหาเรื้อรัง เกิดขึ้นมานานเป็นปีแล้ว แจ้งร้องเรียนหลายครั้ง ทั้งผ่านช่องทางนี้ และโทรตรงเจ้าหน้าที่ก็ดีขึ้นสักพัก แต่ก็กลับมาเป็นอีก ทั้งนี้ การเกิดเหตุอยู่นอกเวลาทำงานเจ้าหน้าที่ จะแจ้งเหตุบ่อยๆ ก็เกรงใจ ทนอยู่หลายครั้งจึงโทรรบกวนเจ้าหน้าที่สักที

ช่วงแรกเกิดปัญหาบ่อย ช่วงหลังลดลงบ้าง ปัญหาแม้ไม่ได้เกิดทุกอาทิตย์หรือทุกวัน แต่การมีการรบกวนเปิดเพลงเช้าวันอาทิตย์ และ ตอนกลางคืนวันทำงาน มันก็ไม่ควรเกิดขึ้น

หลังการแจ้งเจ้าหน้าที่ไม่ใช่ว่าจะไม่เปิดเพลงเลย แต่แค่เปิดเบาลงกว่าเดิม บางวันเบา บางวันดัง ถึงความต้องการจริงๆ คือ ต้องไม่ได้ยินเลย แต่ก็ทำใจ

แต่เนื่องจากผู้ก่อเหตุก่อปัญหาซ้ำๆ ไม่เกรงใจคนที่อยู่ใกล้เคียง และไม่เกรงกลัวต่อคำเตือนของเจ้าหน้าที่ ในครั้งนี้ไม่ว่าด้วยเหตุผลใด อยากให้แก้ปัญหาให้เบ็ดเสร็จเด็ดขาด ถ้าจะเปิดเพลงต้องเปิดเสียงเพลง และเน้นว่าลดเสียงเบสให้เบาระดับได้ยินแค่บ้านตัวเอง และงดเปิดในช่วงวันหยุดเสาร์-อาทิตย์และช่วงเวลาพักผ่อนหลังเลิกงาน 5 โมง ถ้าทำไม่ได้ก็ไม่ต้องเปิดเพลงเลย

หวังว่าครั้งนี้จะเป็นการร้องเรียนครั้งสุดท้าย ไม่ต้องมีครั้งหน้าอีก